b'\n_START_ARTICLE_\nParalelna vrata (LPT)\n_START_PARAGRAPH_\nParalelna vrata (LPT) so vrsta vmesnika na ra\xc4\x8dunalnikih (osebnih in drugih) za priklop perifernih naprav. Ime se nana\xc5\xa1a na na\xc4\x8din po\xc5\xa1iljanja podatkov. Vzporedna vrata po\xc5\xa1iljajo na na\xc4\x8din paralelne komunikacije po ve\xc4\x8d bitov podatkov naenkrat, druga\xc4\x8de kot serijska vrata, ki po\xc5\xa1iljajo po en bit naenkrat. Vzporedna vrata tako potrebujejo v kablih ve\xc4\x8d podatkovnih linij in konektorjev na vratih. Obi\xc4\x8dajno so zato ve\xc4\x8dja kot obi\xc4\x8dajna serijska vrata, ki potrebujejo zgolj eno podatkovno linijo.'